Warlene (pe zoken ar bloaz araok) em boa bet tro da selaou ouzh Umberto Eco en abadenn « La grande librairie » o komz diwar-benn al levr-mañ. Ur gaozeadenn gant Jean-Claude Carrière diwar-benn al levrioù ha dreist-holl dazont al levrioù. Dedennet e oan bet diouzhtu ha nem eus ket gortoze re bell evit e brenañ ur wech embannet e stumm godell.  Savet eo al levr evel ur gaozeadenn neuze, Jean-Philippe de Tonnac a sav ur goulenn hag an daou a respont hag a gaoze asambles diwar-benn rakvarnioù alies.  Siwazh neus ket kaoz kement-se eus al levrioù niverel pe emdroadur al levrioù met kentoch istor al levrioù. Eveljust e vez menneget emdroadur an tiez-levrioù hag al levraouegoù, deuet da vezañ lechioù degemerusoch, ar fed e vefe  kalz muioch a dud gouest da lenn hag all. Met komz a reont kalz memestra eus an oberennoù bet kollet, petra zo bet miret el lennegezh, perak e vez klasket distruj al levrioù da vareoù zo en istor hag all. Dedennus eo eveljust, met ne oa ket dres an dra-se e oan o chortoz setu on dipitet un tamm.